Dødstallene stiger i Kongo
- Omtrent 100 har blitt drept, sier Lambert Mende, talsmann for kongolesiske myndigheter, til Reuters. Flyplassen, hærens hovedkvarter og en TV-stasjon ble angrepet mandag. Det ble først meldt at omtrent 70 mennesker hadde blitt drept, men det tallet har nå blitt oppjustert. Pastoren Paul Joseph Mukungubila og hans støttespillere skal stå bak angrepet. Mukungubila kaller seg selv evighetens profet og er på flukt fra myndighetene, opplyser talsmannen for kongolesiske myndigheter. Ifølge Reuters sier Mukungubila at myndighetene har trakassert ham og hans støttespillere og at angrepet var et hevnangrep. Moren til fengslede Joshua French, Kari Hilde French, var i Kinshasa da angrepene startet. Hun måtte søke tilflukt på et hotell i byen. FN sier organisasjonens styrker i Kongo er satt i beredskap etter angrepene mandag.
Dødstallene stiger i Kongo etter angrepene mandag. Omtrent 100 mennesker skal være drept til nå, sier en talsmann for myndighetene.